
Številka: 	35409-32/2026-2570-13

Datum: 	15. 5. 2026

Ministrstvo za okolje, podnebje in energijo izdaja na podlagi 38.b člena Zakona o državni upravi (Uradni list RS, št. 113/05 – uradno prečiščeno besedilo, 89//07 – odl. US, 126/07 – ZUP-E, 48/09, 8/10 – ZUP-G, 8/12 – ZVRS-F, 21/12, 47/13, 12/14, 90/14, 51/16, 36/21, 82/21, 189/21, 153/22 in 18/23), 123. in 129. člena Zakona o urejanju prostora (Uradni list RS, št. 199/21, 18/23 – ZDU-1O, 78/23 – ZUNPEOVE, 95/23 – ZIUOPZP, 23/24, 109/24, 25/25 – odl. US in 75/25) v zadevi ugotavljanja sprejemljivosti vplivov izvedbe plana na okolje za Občinski podrobni prostorski načrt za območje del EUP ME13 (pod EUP ME13/8), del ME18 in del ME19 (pod EUP ME19/1 in pod EUP ME19/2) - satelitski urgentni center, pripravljavcu plana, Občini Šmarje pri Jelšah, Aškerčev trg 15, 3240 Šmarje pri Jelšah, naslednje

MNENJE

1. Vplivi izvedbe plana na okolje, ugotovljeni v postopku celovite presoje vplivov na okolje za Občinski podrobni prostorski načrt za območje del EUP ME13 (pod EUP ME13/8), del ME18 in del ME19 (pod EUP ME19/1 in pod EUP ME19/2) - satelitski urgentni center, (ARHAIKA, Božidar Plahuta s.p., št. projekta ARH-05-022-OPPN, maj 2026) so sprejemljivi ob upoštevanju omilitvenih ukrepov iz okoljskega poročila (Lozej inštitut za varnost d.o.o., št. 02/25-SP, 26. 2. 2026, dopolnjeno 23. 3. 2026).
2. V tem postopku ni bilo stroškov.

Obrazložitev

I

Pripravljavec plana, Občina Šmarje pri Jelšah, Aškerčev trg 15, 3240 Šmarje pri Jelšah, je na Ministrstvo za okolje, podnebje in energijo (v nadaljnjem besedilu ministrstvo) posredoval vlogo z dne 4. 5. 2029, prejeto 7. 5. 2026, s katero je zaprosil za izdajo mnenja o sprejemljivosti vplivov izvedbe Občinskega podrobnega prostorskega načrta za območje del EUP ME13 (pod EUP ME13/8), del ME18 in del ME19 (pod EUP ME19/1 in pod EUP ME19/2) - satelitski urgentni center (v nadaljnjem besedilu OPPN) na okolje po 123. in 129. členu Zakona o urejanju prostora (Uradni list RS, št. 199/21, 18/23 – ZDU-1O, 78/23 – ZUNPEOVE, 95/23 – ZIUOPZP, 23/24, 109/24, 25/25 – odl. US in 75/25; v nadaljnjem besedilu ZUreP-3). 

Vlogi je bilo priloženo naslednje gradivo: 
- Občinski podrobni prostorski načrt za območje del EUP ME13 (pod EUP ME13/8), del ME18 in del ME19 (pod EUP ME19/1 in pod EUP ME19/2) - satelitski urgentni center, (ARHAIKA, Božidar Plahuta s.p., št. projekta ARH-05-022-OPPN, maj 2026);
- Okoljsko poročilo za občinski podrobni prostorski načrt za območje EUP ME13, ME13/8, ME18, ME19, ME19/1, ME19/2 satelitski urgentni center (Lozej inštitut za varnost d.o.o., št. 02/25-SP, 26. 2. 2026, dopolnjeno 23. 3. 2026);
- Zapisnik javne obravnave dopolnjenega osnutka  Občinskega podrobnega prostorskega načrta za območje del EUP ME13 (pod EUP ME13/8), del ME18 in del ME19 (pod EUP ME19/1 in pod EUP ME19/2); satelitski urgentni center, 15. 4. 2026;
- Stališče do pripomb po javni razgrnitvi osnutka Občinskega podrobnega prostorskega načrta za območje del EUP ME13 (pod EUP ME13/8), del ME18 in del ME19 (pod EUP ME19/1 in pod EUP ME19/2); satelitski urgentni center.

II

[bookmark: OLE_LINK1]Obveznost izvedbe celovite presoje vplivov na okolje za predmetni OPPN izhaja iz 128. člena ZUreP-3, ki v tretji alineji tretjega člena določa obveznost izvedbe celovite presoje vplivov na okolje za OPPN s spremembo namenske rabe prostora. V okviru postopka ni bilo treba izvesti presoje sprejemljivosti na varovana območja narave po Zakonu o ohranjanju narave (Uradni list RS, št. 96/04-ZON-UPB2, 61/06 – ZDru-1, 8/10 – ZSKZ-B, 46/14, 21/18 – ZNOrg, 31/18, 82/20, 3/22 – ZDeb, 105/22 – ZZNŠPP in 18/23 – ZDU-1O).

Za predmetni OPPN je bilo izdelano okoljsko poročilo (Lozej inštitut za varnost d.o.o., št. 02/25-SP, 26. 2. 2026, dopolnjeno 23. 3. 2026). Ministrstvo je v postopku izdalo mnenje, št. 35409-32/2026-2570-10, z dne 27. 3. 2026, da je okoljsko poročilo ustrezno. 

Okoljsko poročilo in OPPN sta bila javno razgrnjena od 27. 3. 2026 do 27. 4. 2026. V okviru javne razgrnitve gradiva je bila izvedena tudi javna obravnava, in sicer 15. 4. 2026. V okviru javne razgrnitve in javne obravnave javnost ni podala pripomb na gradivo. 

III

Po določilu 123. člena ZUreP-3 občina objavi predlog plana in predlog okoljskega poročila v prostorskem informacijskem sistemu. Če se je predlog plana glede na osnutek tako spremenil, da to vpliva na področje katerega izmed nosilcev urejanja prostora, ga občina pozove k dopolnitvi mnenja. Državni nosilci urejanja prostora, ki sodelujejo pri celoviti presoji vplivov na okolje, istočasno podajo tudi mnenje o sprejemljivosti vplivov plana na okolje z vidika njihove pristojnosti. Ministrstvo, pristojno za celovito presojo vplivov na okolje, poda mnenje o sprejemljivosti vplivov plana na okolje v 15 dneh, po tem ko od občine prejme mnenja državnih nosilcev urejanja prostora, ki sodelujejo pri celoviti presoji vplivov na okolje. 

Ministrstvo ugotavlja, da se osnutek OPPN po javni razgrnitvi ni spremenil in je enak predlogu, zato se v postopku upoštevajo mnenja o sprejemljivosti vplivov izvedbe OPPN na okolje, ki so jih državni nosilci urejanja prostora podali že v fazi osnutka OPPN. 

K osnutku OPPN so bila pridobljena naslednja mnenja nosilcev urejanja prostora in organizacij, ki sodelujejo v postopku celovite presoje vplivov na okolje: 
· mnenje Ministrstva za kulturo, št. 35012-154/2022-3340-23, z dne 27. 1. 2026, v katerem je navedeno, da so z OPPN načrtovane ureditve z vidika varstva kulturne dediščine sprejemljive;
· mnenje Direkcije RS za vode, št. 35024-38/2026-2, z dne 6. 3. 2026, v katerem je ta k osnutku OPPN podala pozitivno mnenje;
· mnenje Ministrstva za zdravje, št. 350-36/2026-2711-9, z dne 11. 3. 2026, s priloženim strokovnim mnenjem Nacionalnega laboratorija za zdravje, okolje in hrano (v nadaljnjem besedilu NLZOH), št. 2940-09/1649-26/NP-3778185-3, z dne 11. 3. 2026, s katerim soglaša in v katerem je navedeno, da je dopolnjen osnutek OPPN s stališča varstva zdravja ljudi pred vplivi iz okolja sprejemljiv;
· mnenje Zavoda RS za varstvo narave, št. 3563-0131/2025-13, z dne 12. 3. 2026, v katerem je ugotovljeno, da so vplivi izvedbe OPPN s stališča ohranjanja narave sprejemljivi.
Ministrstvo je v postopku, v fazi osnutka OPPN, na podlagi dopolnjenega gradiva ugotovilo tudi, da so v gradivu ustrezno upoštevane in dopolnjene vsebine s področja odpadkov, varstva tal in varstva pred svetlobnim onesnaževanjem, ki so merodajne za načrtovano prostorsko ureditev.

IV

Po pregledu celotnega gradiva in na podlagi prejetih pozitivnih mnenj nosilcev urejanja prostora ministrstvo ugotavlja, da so vplivi izvedbe OPPN na okolje, obravnavani v okoljskem poročilu, nebistveni ob upoštevanju omilitvenih ukrepov. Omilitveni ukrepi iz okoljskega poročila so smiselno upoštevani v predlogu OPPN. Ker se predlog OPPN ni bistveno spremenil glede na osnutek OPPN, so bila v skladu s tretjim odstavkom 123. člena ZUreP-3 upoštevana mnenja nosilcev urejanja prostora o sprejemljivosti vplivov, ki so jih ti podali k osnutku OPPN. Iz mnenj nosilcev urejanja prostora k osnutku OPPN sledi, da so vplivi njegove izvedbe na okolje z vidika njihovih pristojnosti sprejemljivi, s čimer se strinja tudi ministrstvo. 

Skladno s šestim odstavkom 22. člena Uredbe o okoljskem poročilu in podrobnejšem postopku celovite presoje vplivov izvedbe planov na okolje (Uradni list RS, št. 73/05) morajo biti v sklepu o potrditvi plana navedeni tudi omilitveni ukrepi, s katerimi se odpravljajo pričakovani bistveni ali uničujoči vplivi, merila in pogoji, ki morajo biti izpolnjeni, da se plan lahko izvede ter načini spremljanja izvajanja plana.

Omilitveni ukrepi so vključeni v predlog odloka o OPPN v 24., 25., 27. 28., 30. in 33. členu. Spremljanje stanja se izvaja v skladu s področnimi predpisi.


Pripravila:

Mojca Lenardič	dr. Tanja Pucelj Vidović
podsekretarka	vodja Sektorja za okoljske presoje 



Vročiti (elektronsko):
- Občina Šmarje pri Jelšah, Aškerčev trg 15, 3240 Šmarje pri Jelšah, obcina@smarje.si 

V vednost (elektronsko):
- Ministrstvo za kulturo, Direktorat za kulturno dediščino, gp.mk@gov.si 
- Direkcija RS za vode, Sektor območja Savinje, gp.drsv-ce@gov.si 
- Ministrstvo za zdravje, Direktorat za javno zdravje, gp.mz@gov.si 
- Zavod RS za varstvo narave, OE Celje, info.ce@zrsvn.si 
- ARHAIKA, Božidar Plahuta s.p., plahuta.bozidar@gmail.com 

